Leigh light

Leigh light (forkortet L/L) var en kraftig lyskaster bygget og designet under andre verdenskrig av Storbritannia for antiubåtkrigføring. Lyskasteren var montert på fly, hovedsakelig B-24 Liberator, PBY Catalina og Short Sunderland, og var ment å lyse opp fiendtlige ubåter, når disse ble oppdaget om natten.

Lyset var svært kraftig, 22 millioner candela, og var således av uvurderlig verdi for piloter som skulle bombe ubåter i mørket. Lyskasteren var en karbonbuelampe. Ved innføringen av luftbåren radar i ASW-flyene, kunne flyene fly rett på en ubåt, og deretter senke denne ved hjelp av bomber – og piloten kunne bombe i lyset fra Leigh light.

 Eksterne lenker 


Kategori:Luftfartøykomponenter
Kategori:Militært materiell fra andre verdenskrig
Kategori:Belysning
Kategori:Elektrisk utstyr